****

**ประกาศองค์การบริหารส่วนตำบลสันติสุข**

**เรื่อง มาตรการป้องกันการรับสินบนของส่วนราชการ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยรัฐบาลได้กำหนดให้การป้องกันปราบปรามการทุจริตและประพฤติมิชอบ เป็นนโยบายที่ทุกส่วนราชการต้องถือปฏิบัติและขับเคลื่อนให้เกิดผลเป็นรูปธรรม รวมทั้งยึดหลักธรรมาภิบาลในการปฏิบัติราชการ องค์การบริหารส่วนตำบลสันติสุข จึงกำหนดมาตรการป้องกันการรับสินบนของส่วนราชการ เพื่อเป็นแนวทางในการปฏิบัติหน้าที่ด้วยความโปร่งใส เป็นธรรม ตรวจสอบได้ และไม่แสวงหาผลประโยชน์ โดยให้ถือปฏิบัติ ดังนี้

1. ผู้บริหารขององค์การบริหารส่วนตำบลสันติสุข และหัวหน้าส่วนราชการต่าง ต้องไม่มีความเกี่ยวข้องกับการรับสินบนหรือมีประโยชน์ร่วมกับคู่สัญญา โครงการ หรือการจัดซื้อจัดจ้างได ๆ

2. หัวหน้าส่วนราชการ ข้าราชการ พนักงานเจ้าหน้าที่ จะต้องไม่เรียกรับเงินหรือผลประโยชน์อื่นใดเพื่อแลกกับการให้บริการหรืออำนวยความสะดวก

3. หัวหน้าส่วนราชการ ข้าราชการ พนักงานเจ้าหน้าที่ จะต้องไม่ใช้ตำแหน่ง อำนาจหน้าที่ เพื่อเอื้อประโยชน์แก่ตนเองหรือพวกพ้อง

4. หัวหน้าส่วนราชการ ข้าราชการ พนักงานเจ้าหน้าที่ จะต้องไม่มีส่วนได้ส่วนเสียในสัญญาโครงการ หรือการจัดซื้อจัดจ้างได ๆ ของหน่วยงาน

5. การดำเนินงาน การอนุมัติ อนุญาตต่าง ๆ ของส่วนราชการ จะต้องดำเนินการตามระเบียบ ข้อกฎหมาย อย่างเคร่งครัด และไม่ก่อให้เกิดประโยชน์กับกลุ่มใดกลุ่มหนึ่ง

6. ให้รายงานผลการปฏิบัติงานเพื่อป้องกันการรับสินบนให้หัวหน้าส่วนราชการทราบเป็นระยะ

จึงประกาศมาเพื่อทราบโดยทั่วกัน

ประกาศ ณ วันที่ 30 มิถุนายน 2563

(ลงชื่อ) วิมล ตาเมืองมูล

(นายวิมล ตาเมืองมูล)

นายกองค์การบริหารส่วนตำบลสันติสุข